Rikunarita-ORG/Wikinium huggingface dataset:
# รามสวามี เวนกทรมัณ

| รามสวามี เวนกทรมัณ |
| --- |
|  |
|  |
| ประธานาธิบดีของอินเดีย |
| **ดำรงตำแหน่ง** 25 กรกฎาคม พ.ศ. 2525 – 25 กรกฎาคม พ.ศ. 2535 |
| นายกรัฐมนตรี | ราจีฟ คานธี วิศวนาถ ประทับ ซิงห์ |
| รองประธานาธิบดี | ศานกร ทยาล ศารมา |
| ก่อนหน้า | ไซล ซิงห์ |
| ถัดไป | ศานกร ทยาล ศารมา |
|  |
| ข้อมูลส่วนบุคคล |
| เกิด | 4 ธันวาคม พ.ศ. 2453 รัฐทมิฬนาฑู ประเทศอินเดีย |
| เสียชีวิต | 21 มกราคม พ.ศ. 2552 (98 ปี) กรุงนิวเดลี ประเทศอินเดีย |
| ศาสนา | ฮินดู |
| พรรคการเมือง | พรรคคองเกรสอินเดีย |
| คู่สมรส | ชานกี เวนกทรมัณ |
| ลายมือชื่อ |  |
|  |

**รามสวามี เวนกทรมัณ** (ทมิฬ: ரா. வெங்கட்ராமன்) เกิดเมื่อวันที่ 4 ธันวาคม พ.ศ. 2453 เป็นประธานาธิบดีคนที่ 11 ของอินเดีย รามสวามี เวนกทรมัณเกิดที่รัฐทมิฬนาฑู ทางตอนใต้ของอินเดีย และเป็นสมาชิกสภาร่างรัฐธรรมนูญของอินเดียร่วมกับบาบาซาเฮบ อามเพฑกร ในสมัยของราเชนทระ ปรสาท
# การเมืองฝ่ายซ้าย

**การเมืองฝ่ายซ้าย** คือ ฐานะหรือกิจกรรมทางการเมืองที่ยอมรับหรือสนับสนุนความเสมอภาคทางสังคม มักคัดค้านลำดับชั้นทางสังคมและความไม่เสมอภาคทางสังคม ซึ่งมักเกี่ยวข้องกับความกังวลต่อผู้ที่ในสังคมถูกมองว่าด้อยโอกาสเมื่อเทียบกับผู้อื่นและความเชื่อที่มีความไม่เสมอภาคอย่างไม่มีเหตุผลจำต้องลดหรือเลิก

คำว่า "ซ้าย-ขวา" ในทางการเมืองมีขึ้นระหว่างการปฏิวัติฝรั่งเศส (ค.ศ. 1789–1799) หมายถึงการจัดที่นั่งในสภาฐานันดร คือ ผู้ที่นั่งอยู่ฝั่งซ้ายโดยทั่วไปคัดค้านพระมหากษัตริย์และสนับสนุนการปฏิวัติ ซึ่งรวมถึงการสถาปนาสาธารณรัฐและการแยกฝ่ายอาณาจักรออกจากฝ่ายศาสนจักร ส่วนผู้ที่นั่งฝั่งขวาสนับสนุนสถาบันประเพณีของระบอบเก่า การใช้คำว่า "ซ้าย" โดดเด่นขึ้นหลังการฟื้นฟูพระมหากษัตริย์ฝรั่งเศสใน ค.ศ. 1815 เมื่อใช้กับ "กลุ่มอิสระ" (independents) คำว่า "ฝ่าย" (wing) ใช้กับ "ซ้ายและขวา" ในปลายคริสต์ศตวรรษที่ 19 โดยทั่วไปมีเจตนาดูถูก และ "ฝ่ายซ้าย" ใช้กับผู้ที่มีมุมมองทางศาสนาหรือการเมืองแบบนอกคอก

คำนี้ภายหลังใช้กับหลายขบวนการ โดยเฉพาะอย่างยิ่งลัทธิสาธารณรัฐนิยมระหว่างการปฏิวัติฝรั่งเศสในคริสต์ศตวรรษที่ 18 ตามด้วยสังคมนิยม คอมมิวนิสต์และอนาธิปไตยในคริสต์ศตวรรษที่ 19 และ 20 นับแต่นั้น คำว่า "ฝ่ายซ้าย" ใช้กับขบวนการต่าง ๆ เช่น ขบวนการสิทธิพลเมือง ขบวนการนิยมสิทธิสตรี ขบวนการต่อต้านสงครามและขบวนการสิ่งแวดล้อม ตลอดจนพรรคการเมืองต่าง ๆ

## อ้างอิง
# อเทวนิยม

อเทวนิยม ในภาษากรีก αθεοι (*atheoi*) แปลว่า "ปราศจากซึ่งเทพ" อย่างที่ปรากฏในจดหมายเปาโลถึงชาวเอเฟซัส (2:12) จากพา ไพรัส 46ในศตวรรษที่ 3 ตอนต้น
**อเทวนิยม** (อังกฤษ: atheism) เป็นทรรศนะที่ไม่เชื่อว่ามีพระเป็นเจ้า และเชื่อในกฎธรรมชาติ ตรงกันข้ามกับเทวนิยม อเทวนิยมแตกต่างจากอไญยนิยม (agnosticism) ซึ่งเป็นมุมมองที่ว่ามนุษย์ไม่อาจพิสูจน์ได้ว่าพระเจ้ามีจริงหรือไม่ รวมถึงปรากฏการณ์ที่ไม่อาจรับรู้ได้ด้วยประสบการณ์ทางผัสสะ

คำว่า *atheism* ในภาษาอังกฤษ มาจากภาษากรีก ἄθεος (*atheos*) อันมีความหมายว่า "ปราศจากเทพ" ถือเป็นคำหยาบที่ใช้เรียกผู้ปฏิเสธเทพที่สังคมบูชากัน หลังจากที่มีความคิดอย่างอิสระ (freethought) ความสงสัยทางวิทยาศาสตร์ (skeptical inquiry) และการวิจารณ์ศาสนา (criticism of religion) เพิ่มขึ้นแล้ว การใช้คำนี้ก็มีความหมายอย่างแคบลง บุคคลกลุ่มแรกที่เริ่มถือว่าตนเป็นผู้ที่ไม่เชื่อเรื่องพระผู้สร้าง โดยเรียกตนเองว่า "**ผู้ถืออเทวนิยม**" (atheist) นั้น ใช้ชีวิตอยู่ในคริสต์ศตวรรษที่ 18

เนื่องจากเหตุที่ว่า ความหมายและความเข้าใจของอเทวนิยมนั้น มีความแตกต่างกัน ในปัจจุบันจึงทราบได้ยากว่าในโลกมีผู้ถืออเทวนิยมกี่คน อิงตามการคาดคะเนในปี พ.ศ. 2553 แล้ว มีผู้ถืออเทวนิยมอยู่ราว 2.3% ในโลก ในขณะที่อีก 11.9% เป็นผู้ที่ไม่เคร่งศาสนา อิงตามการสำรวจความคิดเห็นจากคนระดับโลกในปี พ.ศ. 2555 โดย WIN/GIA แล้ว 13% ของผู้ที่เข้าร่วมบอกว่าตนมิเชื่อพระเจ้า อิงตามอีกวิเคราะห์หนึ่ง จำนวนผู้ที่บอกว่าตนเองไม่เชื่อเรื่องพระเจ้าส่วนมากอยู่ในประเทศพัฒนาแล้ว ตัวอย่างร้อยละของประชากรที่บอกว่าตนเองไม่เชื่อในพระเจ้าหรือไม่นับถือศาสนาใด ๆ เช่น สวีเดน 73%, สหราชอาณาจักร 69%, ออสเตรเลีย 63%, เยอรมนี 60%, เกาหลีใต้ 60%, ญี่ปุ่น 60%, จีน 90%, สหรัฐ 39%, ฟินแลนด์ 55%

## มโนคติ

บารอน โดฮ์ลบาค ผู้สนับสนุนอเทวนิยมในศตวรรษที่ 18
### การอธิบายศาสนาอย่างย่อ

นักปรัชญา ลุดวิก ฟอยเออร์บาค และนักจิตวิเคราะห์ ซิกมุนด์ ฟรอยด์ กล่าวว่า พระเจ้าและความเชื่อทางศาสนาต่าง ๆ คือสิ่งที่มนุษย์สร้างขึ้นเพื่อทดแทนความต้องการทางจิตใจและอารมณ์ ซึ่งเป็นแนวคิดที่พุทธศาสนิกชนหลายกลุ่มเชื่อถือ คาร์ล มาร์กซ์ และฟรีดริช เองเงิลส์ ผู้ได้รับอิทธิพลทางแนวคิดจากลุดวิก ฟอยเออร์บาค กล่าวว่า การเชื่อถือในพระเจ้าและศาสนาคือการปฏิบัติทางสังคมหนึ่งซึ่งผู้ที่มีอำนาจนำไปใช้กดขี่ข่มเหงคะเนงร้ายพวกชนชั้นกรรมกร มีฮาอิล บาคูนิน กล่าวว่า "ความคิดที่ว่าพระเจ้ามีจริงบอกเป็นนัยถึงการปฏิเสธทางเหตุผลและทางความยุติธรรมของมนุษย์ เป็นการปฏิเสธอิสรภาพของมนุษย์อย่างเด็ดเดี่ยวที่สุด และต้องทำให้มนุษย์ตกเป็นทาส ทั้งในทฤษฎีและปฏิบัติ" มีฮาอิลย้อนคำคติพจน์ของวอลแตร์ อันว่าครั้นพระเจ้าไม่มีจริง ผู้คนก็จำต้องสร้างพระเจ้าขึ้นมาเอง มีฮาอิลจึงกลับเขียนว่า "ถ้าพระเจ้ามีจริง คนต้องปฏิเสธพระองค์"

## อ้างอิง
# เพศหญิง

สัญลักษณ์เพศหญิง
**เพศหญิง** (♀) หรือ**เพศเมีย** (อังกฤษ: *female*) คือเพศหนึ่งของสิ่งมีชีวิต ที่ผลิตเซลล์สืบพันธุ์ที่เรียกว่า เซลล์ไข่ โดยเซลล์ไข่สามารถรวมกับเซลล์สืบพันธุ์ของเพศชายที่เรียกว่า อสุจิ เกิดขั้นตอนที่เรียกว่าการผสมพันธุ์ เพศหญิงไม่สามารถสืบพันธุ์ได้โดยปราศจากการเข้าถึงอสุจิของเพศชายอย่างน้อย 1 เซลล์ แต่สิ่งมีชีวิตบางอย่างสามารถสืบพันธุ์ได้โดยอาศัยการสืบพันธุ์หรือไม่อาศัยการสืบพันธุ์ แต่ละสปีชีส์ไม่ได้มีระบบทางเพศที่เหมือนกัน ในมนุษย์และในสัตว์ส่วนใหญ่ การสืบพันธุ์ถือเป็นกลไกทางพันธุกรรมแต่ในบางสปีชีส์แล้วสามารถเกิดในจากทางด้านสังคม สิ่งแวดล้อมและปัจจัยอื่น

## ดูเพิ่ม

* ผู้หญิง
* สตรีภาพ
# ใบตอง

ใบกล้วย
**ใบตองหรือใบกล้วย** คือใบของต้นกล้วย มีการนำมาใช้หลากหลาย เพราะมีขนาดใหญ่ ยืดหยุ่น กันน้ำและสามารถนำมาตกแต่งได้ มีการใช้ใบกล้วยในการทำอาหาร ห่ออาหารและเป็นภาชนะอาหารอย่างกว้างขวางในประเทศเขตร้อนชื้นหรือกึ่งเขตร้อนชื้น มีการนำมาใช้ตกแต่งและใช้เพื่อเป็นสัญลักษณ์ในพิธีกรรมความเชื่อของฮินดูและพุทธ ในบ้านดั้งเดิมของเขตร้อนชื้น มีการนำมาใช้ทำหลังคาหรือรั้ว โดยทำมาใช้ใบกล้วยแห้ง แต่เดิมใบกล้วยและใบต้นปาล์ม เป็นพื้นผิวที่ใช้สำหรับเขียนในหลายประเทศของอเมริกาใต้และอเมริกาตะวันออกเฉียงใต้

## อ้างอิง
# วิมาน (องค์ประกอบทางสถาปัตยกรรม)

ภาพสเก็ตช์วิมานความสูง 7 ชั้น
**วิมาน** คือโครงสร้างเหนือ ครรภคฤห์ หรือส่วนในของโบสถ์พราหมณ์ในสถาปัตยกรรมแบบอินเดียใต้ และในรัฐโอฑิศาทางตะวันออกของอินเดีย โดยในโบสถ์พราหมณ์แบบโอฑิศาซึ่งสร้างด้วยสถาปัตยกรรมแบกลิงคะนั้นจะมีวิมานเป็นโครงสร้างที่สูงที่สุด เหมือนกับหอศิขร (Shikhara) ในสถาปัตยกรรมแบบอินเดียเหนือและตะวันตก ซึ่งต่างกันกับในสถาปัตยกรรมแบบอินเดียใต้ที่หอโคปุรัมหรือหอซุ้มทางเข้านั้นเป็นโครงสร้างที่สูงที่สุด

คำว่า "ศิขร" (Shikhara) ในเอกสารเกี่ยวกับสถาปัตยกรรมแบบอินเดียเหนือจะใช้เรียกโครงสร้างสูงเหนือ ครรภคฤห์ ทั้งหมด ในขณะที่ในเอกสารของสถาปัตยกรรมแบบอินเดียใต้จะหมายถึงส่วนประกอบทรงโดมที่ครอบเพื่อตกแต่งด้านบนวิมานอีกทีหนึ่ง

## อ้างอิง
# การเดินเรือใบ

การแข่งขันเรือสลูปโดยใช้ใบเรือแบบหัว–ท้าย
**การเดินเรือใบ** (อังกฤษ: sailing) โดยใช้ประโยชน์จากลม กระทำต่อใบเรือ ใบเรือปีก หรือว่าว เพื่อขับเคลื่อนยานพาหนะบน *ผิวน้ำ* (อย่าง เรือใบ เรือใบขนาดเล็ก แพ วินด์เซิร์ฟ หรือไคต์เซิร์ฟ ) บน *น้ำแข็ง* (อย่าง เรือน้ำแข็ง) หรือบน *บก* (อย่าง เรือใบบก) ไปตามเส้นทางที่กำหนด ซึ่งมักเป็นส่วนหนึ่งของแผนการเดินเรือที่ใหญ่กว่า

ตั้งแต่ยุคก่อนประวัติศาสตร์จนถึงช่วงครึ่งหลังของศตวรรษที่ 19 เรือใบเป็นวิธีหลักในการค้าทางทะเลและการขนส่ง การสำรวจข้ามทะเลและมหาสมุทรต้องพึ่งพาใบเรือสำหรับระยะทางที่ไกลเกือบทั้งหมด อำนาจทางเรือรบในช่วงเวลานี้ก็อาศัยใบเรือในระดับที่แตกต่างกันไปตามเทคโนโลยีที่มีอยู่ จนถึงจุดสูงสุดคือเรือรบใบเรือติดอาวุธปืนในยุคการเดินเรือใบ (Age of Sail) ต่อมา ใบเรือค่อย ๆ ถูกแทนที่ด้วยพลังไอน้ำในฐานะวิธีขับเคลื่อนเรือในช่วงปลายศตวรรษที่ 19 เนื่องจากเทคโนโลยีไอน้ำพัฒนาขึ้นอย่างต่อเนื่อง ไอน้ำทำให้สามารถให้บริการเดินเรือตามตารางเวลาได้ และมีความเร็วเฉลี่ยสูงกว่าเรือใบ การพัฒนาอย่างมากด้านความประหยัดเชื้อเพลิงทำให้เรือไอน้ำค่อย ๆ เหนือกว่าเรือใบ และในที่สุดก็แทนที่ได้ในทุกสถานการณ์ทางการค้า ทำให้นักลงทุนเจ้าของเรือได้รับผลตอบแทนที่ดีกว่า

ในศตวรรษที่ 21 การเดินเรือใบส่วนใหญ่ถือเป็นรูปแบบหนึ่งของการพักผ่อนหย่อนใจหรือกีฬา การเดินเรือใบเพื่อการพักผ่อนหรือการล่องเรือยอชต์ สามารถแบ่งออกเป็นการแข่งเรือและการล่องเรือท่องเที่ยว การล่องเรือท่องเที่ยว (cruising) โดยการล่องเรืออาจรวมถึงการเดินทางไกลนอกชายฝั่งและข้ามมหาสมุทร การแล่นเรือตามแนวชายฝั่งที่ยังมองเห็นแผ่นดิน หรือการออกเรือระยะสั้นแบบไปเช้าเย็นกลับ (daysailing)

## หมายเหตุ

## อ้างอิง
# คริกเกตทีมชาติออสเตรเลีย

ออสเตรเลีย| สมาคม | Cricket Australia |
| Personnel |
| กัปตันชุดเทสต์ | Tim Paine |
| กัปตันชุดโอดีไอ | Aaron Finch |
| กัปตันชุดที20ไอ | Aaron Finch |
| ผู้ฝึกสอน | Justin Langer |
| History |
| ปีที่ได้รับสถานะเล่นคริกเกตเทสต์ | 1877 |
| ไอซีซี |
| สถานะไอซีซี | Full Member (1909) |
| ภูมิถาคไอซีซี | East Asia-Pacific |
|

|  |  |  |
| --- | --- | --- |
| 　อันดับไอซีซี | **ปัจจุบัน** | **ดีที่สุด** |
| อันดับเทสต์ |
5th |
1st |
| อันดับโอดีไอ |
4th |
1st |
| อันดับที20ไอ |
4th |
1st |

 |
| Tests |
| เทสต์แรก | v.  อังกฤษ at the Melbourne Cricket Ground, Melbourne; 15–19 March 1877 |
| เทสต์ล่าสุด | v.  อังกฤษ at The Oval, London ; 12–15 September 2019 |
|

|  |  |  |
| --- | --- | --- |
| เทสต์ | **ลงเล่น** | **ชนะ/แพ้** |
| รวม  |
825 |
388/224 (211 draws, 2 ties) |
| ปีนี้  |
7 |
4/2 (2 draws) |

 |
| One Day Internationals |
| First ODI | v.  อังกฤษ at the Melbourne Cricket Ground, Melbourne; 5 January 1971 |
| Last ODI | v.  อังกฤษ at Edgbaston Cricket Ground, Birmingham; 11 July 2019 |
|

|  |  |  |
| --- | --- | --- |
| ODIs | **Played** | **Won/Lost** |
| Total  |
942 |
573/326 (9 ties, 34 no result) |
| This year  |
23 |
16/7 (0 ties, 0 no result) |

 |
| ชิงแชมป์โลกที่เข้าร่วม | 12 (*ครั้งแรกใน 1975*) |
| ผลงานดีที่สุด | ชนะเลิศ (1987, 1999, 2003, 2007, 2015) |
| Twenty20 Internationals |
| First T20I | v.  นิวซีแลนด์ at Eden Park, Auckland; 17 February 2005 |
| Last T20I | v.  ศรีลังกา at Adelaide Oval, Adelaide; 27 October 2019 |
|

|  |  |  |
| --- | --- | --- |
| T20Is | **Played** | **Won/Lost** |
| Total  |
117 |
61/52 (2 ties, 2 no result) |
| This year  |
3 |
3/0 (0 ties, 0 no result) |

 |
| ที20ชิงแชมป์โลกที่เข้าร่วม | 6 (*ครั้งแรกใน 2007*) |
| ผลงานดีที่สุด | รองชนะเลิศ (2010) |
|  |
|

|  |  |  |
| --- | --- | --- |
|

**Test kit** |

**ODI kit** |

**T20I kit** |

 |
|  |
| *As of 27 October 2019* |

**คริกเกตทีมชาติออสเตรเลีย** (อังกฤษ: *Australia national cricket team*) เป็นตัวแทนของประเทศออสเตรเลียในการแข่งขันคริกเกตระหว่างประเทศ

## ประวัติ

## ดูเพิ่ม

* List of Australia national cricket captains

## อ้างอิง

## แหล่งข้อมูลอื่น

* เว็บไซต์ทางการ
# จอห์น เมเจอร์

| เดอะไรต์ออนะระเบิล เซอร์จอห์น เมเจอร์KG CH |
| --- |
| เมเจอร์ในปี ค.ศ.1996 |
|  |
| นายกรัฐมนตรีแห่งสหราชอาณาจักร |
| **ดำรงตำแหน่ง** 28 พฤศจิกายน ค.ศ. 1990 – 2 พฤษภาคม ค.ศ. 1997 |
| กษัตริย์ | สมเด็จพระราชินีนาถเอลิซาเบธที่ 2 |
| ก่อนหน้า | มาร์กาเรต แทตเชอร์ |
| ถัดไป | โทนี แบลร์ |
| หัวหน้าพรรคอนุรักษนิยม |
| **ดำรงตำแหน่ง** 28 พฤศจิกายน ค.ศ. 1990 – 19 มิถุนายน ค.ศ. 1997 |
| ก่อนหน้า | มาร์กาเรต แทตเชอร์ |
| ถัดไป | วิลเลียม เฮก |
|  |
| ข้อมูลส่วนบุคคล |
| เกิด | จอห์น รอย เมเจอร์  (1943-03-29) 29 มีนาคม ค.ศ. 1943 เซอร์รีย์, อังกฤษ |
| ศาสนา | แองกลิคัน |
| พรรคการเมือง | อนุรักษนิยม |
| คู่สมรส | Norma Johnson (สมรส 1970) |
| บุตร | 2 คน |
| บุพการี | ทอม เมเจอร์-บอลล์ (พ่อ) |
| ความสัมพันธ์ | เทอร์รี เมเจอร์-บอลล์ (พี่/น้องชาย) |
|  |

เซอร์**จอห์น เมเจอร์** (อังกฤษ: *Sir John Major*) (เกิด 29 มีนาคม ค.ศ. 1943) นักการเมืองชาวอังกฤษและอดีตนายกรัฐมนตรีแห่งสหราชอาณาจักรจากพรรคอนุรักษนิยม เป็นหัวหน้าพรรคอนุรักษ์นิยมตั้งแต่ปี 1990 ถึง 1997 เคยดำรงตำแหน่งรัฐมนตรีในรัฐบาลของมาร์กาเร็ต แทตเชอร์ เป็นสมาชิกสภาผู้แทนราษฎร เขตฮันทิงดอน ซึ่งเดิมคือฮันทิงดอนเชอร์ ตั้งแต่ปี 1979 - 2001 หลังจากลงจากตำแหน่ง เมเจอร์ได้หันไปทำงานเขียน ธุรกิจ กีฬา งานการกุศล และการแสดงความคิดเห็นเกี่ยวกับพัฒนาการทางการเมือง

## ชีวิตทางการเมือง

หลังจากนางมาร์กาเรต แทตเชอร์ได้ลาออกจากตำแหน่งในเดือนพฤศจิกายน ค.ศ. 1990 เนื่องจากปัญหาภายในพรรคและการเสื่อมความนิยมจากนโยบายผู้มีสิทธิ์ออกเสียง (Poll Tax) ทำให้นายจอห์น เมเจอร์ชนะการเลือกตั้งหัวหน้าพรรคและก้าวขึ้นดำรงตำแหน่งแทน ในการเลือกตั้งทั่วไปในสหราชอาณาจักร พ.ศ. 2535 แม้ว่าผลสำรวจความคิดเห็นก่อนหน้านี้และหน้าคูหาจะระบุว่าพรรคแรงงานจะมีคะแนนนำ แต่พรรคอนุรักษนิยมได้รับที่นั่ง 336 ที่นั่ง ทำให้สามารถจะจัดตั้งรัฐบาลเสียงข้างมากได้เป็นสมัยที่ 4 ติดต่อกัน การเลือกตั้งครั้งนี้พรรคอนุรักษนิยมยังได้รับคะแนนเสียงสูงที่สุดในประวัติศาสตร์การเมืองสหราชอาณาจักร หลังจากการเลือกตั้งพรรคแรงงานภายใต้การนำของหัวหน้าพรรคคนใหม่ของโทนี แบลร์ได้ปรับจุดยืนจากพรรคฝ่ายซ้ายเป็นพรรคสายกลางมากขึ้น สนับสนุนระบบตลาดเสรีมากขึ้น ประกอบกับคะแนนนิยมที่เสื่อมลงของพรรคอนุรักษนิยมในการแก้ปัญหาเศรษฐกิจตั้งแต่ พ.ศ. 2535 ทำให้พรรคแรงงานได้รับชัยชนะในการเลือกตั้งทั่วไปในสหราชอาณาจักร พ.ศ. 2540 หลังจากพ่ายแพ้นายจอห์น เมเจอร์ ได้ลาออกจากตำแหน่งนายกรัฐมนตรีและหัวหน้าพรรค

## อ้างอิง
# วอลเลย์บอลนั่ง

ทีมชาติเนเธอร์แลนด์พบทีมชาติญี่ปุ่นในการแข่งขันหญิง ในพาราลิมปิกฤดูร้อน 2012 ที่กรุงลอนดอน
**วอลเลย์บอลนั่ง** (อังกฤษ: *Sitting volleyball*) บางครั้งเรียกในชื่อ **วอลเลย์บอลพาราลิมปิก** (Paralympic volleyball) เป็นการแข่งขันวอลเลย์บอลสำหรับนักกีฬาคนพิการที่ได้รับการเปิดตัวในกีฬาพาราลิมปิก ในฐานะกีฬาสาธิตสำหรับคนพิการใน ค.ศ. 1976 ที่โทรอนโต ประเทศแคนาดา และได้มาเป็นกีฬาชิงเหรียญรางวัลหลังจากนั้น

## กติกา

ในกีฬาวอลเลย์บอลนั่ง จะมีตาข่ายกว้าง 0.8 เมตร ซึ่งกำหนดระดับความสูงไว้ที่ 1.15 เมตรสำหรับการแข่งขันชาย และ 1.05 เมตรสำหรับการแข่งขันหญิง ส่วนสนามจะมีขนาดที่ 10 x 6 เมตร กับเขตรุกที่ระยะ 2 เมตร ผู้เล่นต้องมีสะโพกสัมผัสกับพื้นเป็นอย่างน้อยเมื่อใดก็ตามที่พวกเขาได้สัมผัสกับลูก ซึ่งรวมถึงการบล็อก การเสิร์ฟ และการแข่งขันจะมีการเล่นใหม่แบบทั่วไป นักกีฬาต่อไปนี้มีสิทธิ์ที่จะแข่งขันวอลเลย์บอลนั่ง: คนที่ถูดตัดแขนหรือขา, ผู้บาดเจ็บที่เส้นประสาทไขสันหลัง, สมองพิการ, สมองได้รับความเสียหาย และผู้มีอาการโรคหลอดเลือดสมอง ซึ่งจะไม่มีการแบ่งประเภทของนักกีฬาโดยความพิการ

## การแข่งขันชิงแชมป์

ในพาราลิมปิกฤดูร้อน 2012 ของการแข่งขันชาย ชนะโดยทีมชาติบอสเนียและเฮอร์เซโกวีนา และได้รับรางวัลเหรียญทอง ส่วนการแข่งขันหญิงตกเป็นของทีมชาติจีน นอกจากนี้ยังมีการแข่งขันวอลเลย์บอลนั่งชิงแชมป์โลก รุ่นอายุไม่เกิน 18 ปี ใน ค.ศ. 2014

## ดูเพิ่ม

การแข่งขันวอลเลย์บอลนั่งชายระหว่างทีมกองทัพเรือสหรัฐ-หน่วยยามฝั่ง และกองทัพบกสหรัฐ
* ปีเตอร์ โยน
* รูปแบบวอลเลย์บอล
* กีฬาวอลเลย์บอลในพาราลิมปิก
* การจำแนกประเภทวอลเลย์บอลนั่ง

## อ้างอิง

## แหล่งข้อมูลอื่น

* London 2012 Photographer for WOVD เก็บถาวร 2014-12-23 ที่ เวย์แบ็กแมชชีน
* World Organisation Volleyball for disabled
* Sitting volleyball on International Paralympic Committee website
* Beijing 2008 Paralympic Sitting Volleyball Information with an Australian slant from accessibility.com.au เก็บถาวร 2008-07-23 ที่ เวย์แบ็กแมชชีน - includes nomination criteria for the 2008 Australian Paralympic Volleyball squad.
# หน่วยคำควบ

**หน่วยคำควบ** (อังกฤษ: *portmanteau*) ตามความหมายทั่วไปคือการหลอมคำอย่างหนึ่ง ซึ่งนำบางส่วนของคำหลายคำมาประกอบรวมกันเป็นคำใหม่ เช่น ในภาษาอังกฤษ คำ *smog* ประกอบขึ้นจากการหลอมคำ *smoke* เข้ากับคำ *fog* หรือคำ *motel* ประกอบขึ้นจากการหลอมคำ *motor* เข้ากับคำ *hotel* เป็นต้น การควบหน่วยคำมีลักษณะคล้ายกับการหดตัวหรือการลดรูปทางเสียง (contraction) แต่รูปหดตัวประกอบขึ้นจากคำที่อาจปรากฏแยกและเรียงกันก็ได้ เช่น ในภาษาอังกฤษ คำ *I* และคำ *have* หลอมรวมและหดตัวเป็น *I've* เป็นต้น ในขณะที่หน่วยคำควบเกิดจากการประกอบรวมคำที่มีอยู่เดิมตั้งแต่สองคำขึ้นไปโดยเชื่อมโยงเข้าหามโนทัศน์เดียว หน่วยคำควบยังแตกต่างจากคำประสม (compound) ตรงที่คำประสมไม่ได้ตัดทอนส่วนใดส่วนหนึ่งของต้นเค้าศัพท์ของคำที่จะมาประกอบรวมกัน เช่น ในภาษาอังกฤษ คำ *starfish* ถือเป็นคำประสมเนื่องจากประกอบรวมรูปคำดั้งเดิมไว้ทั้งหมด กล่าวคือ คำ *star* และคำ *fish*

ในทางภาษาศาสตร์ หน่วยคำควบคือรูปหน่วยคำเดียวที่ได้รับการวิเคราะห์ว่ามาจากหน่วยคำชั้นใต้ตั้งแต่สองหน่วยขึ้นไป เช่น ในภาษาฝรั่งเศส รูปหน่วยคำ *au* /o/ ประกอบขึ้นจากหน่วยคำ *à* ควบกับหน่วยคำ *le* หรือรูปหน่วยคำ *du* /dy/ ประกอบขึ้นจากหน่วยคำ *de* ควบกับหน่วยคำ *le* เป็นต้น

## อ้างอิง
# สถานกงสุลใหญ่ไทย ณ เมืองเจนไน

| สถานกงสุลใหญ่ไทย ณ เมืองเจนไน |
| --- |
| தாய்லாந்துத் துணைதூதரகம், சென்னை |
|  |
| **ผู้ดำรงตำแหน่งคนปัจจุบัน รชา อารีพรรค** ตั้งแต่ 2567 |
| กระทรวงการต่างประเทศ |
| การเรียกขาน | กงสุลใหญ่ |
| ผู้ประเดิมตำแหน่ง | สุพจน์ ยานธุกิจ |
| สถาปนา | 2548 |
| เว็บไซต์ | chennai.thaiembassy.org |

**สถานกงสุลใหญ่ไทย ณ เมืองเจนไน** (อังกฤษ: *Consulate General of Thailand, Chennai*) เป็นคณะผู้แทนของไทยในอินเดียใต้ โดยเป็นตัวแทนผลประโยชน์ของรัฐบาลไทยในภูมิภาค หน่วยงานอื่น ๆ ในประเทศ ได้แก่ สถานเอกอัครราชทูตไทยในนิวเดลี และสถานกงสุลใหญ่ไทยในโกลกาตาและมุมไบ สถานกงสุลใหญ่เจนไนครอบคลุมรัฐทางตอนใต้ ได้แก่ ทมิฬนาฑู, อานธรประเทศ, เตลังคานา, กรณาฏกะ และเกรละ กงสุลใหญ่คนปัจจุบันคือ นายรชา อารีพรรค

## ที่ตั้ง

สถานที่ตั้งสถานกงสุลใหญ่ไทยในเมืองเจนไนตั้งอยู่ที่เลขที่ 116 ถนนชาเมียร์ นันดานัม เจนไน มีผลใช้บังคับตั้งแต่วันที่ 1 พฤศจิกายน พ.ศ. 2561 ก่อนหน้านี้ สถานกงสุลใหญ่พร้อมด้วยสำนักงานการค้าไทยตั้งอยู่ที่เลขที่ 116 ถนนชาเมียร์ นันดานัม เจนไน

## ประวัติ

แผนการจัดตั้งสถานกงสุลใหญ่ไทยในเมืองเจนไนได้รับการดำเนินการในปี พ.ศ. 2546 สถานกงสุลดังกล่าวสร้างเสร็จในช่วงปลายปี พ.ศ. 2548

ในเดือนพฤศจิกายน พ.ศ. 2548 สถานกงสุลใหญ่ในเมืองเจนไนได้เปิดศูนย์รับคำร้องขอวีซ่าไทยแห่งแรกในเมือง ซึ่งตั้งอยู่ที่ถนนเมาท์ เตยนัมเปต กงสุลใหญ่ กรองกนิษฐ์ รักเจริญ ได้เปิดศูนย์รับคำร้องขอวีซ่าแห่งใหม่ที่เอ็กมอร์ในปี พ.ศ. 2561

เมื่อวันที่ 8 ตุลาคม พ.ศ. 2549 สถานกงสุลใหญ่ได้ก่อตั้งสมาคมนักศึกษาไทยในบังกาลอร์ (ThaiSAB) ซึ่งเป็นสหภาพนักศึกษาไทยที่ไม่แสวงหากำไรซึ่งประกอบอาชีพทางวิชาการและการวิจัยในเมืองบังกาลอร์

## รายชื่อกงสุลใหญ่

| # | กงสุลใหญ่ | วาระ | หมายเหตุ |
| --- | --- | --- | --- |
| 1 | นายสุพจน์ ยานธุกิจ | พ.ศ. 2548– |  |
| 2 | นายชาญชัย จรัญวัฒนากิจ |  |  |
| 3 | นายสมศักดิ์ เตรียมแจ้งอรุณ |  |  |
| 4 | นางครองขนิษฐ รักษ์เจริญ | พ.ศ. 2559–2562 | กงสุลใหญ่หญิงคนแรก |
| 5 | นายนิธิรุจน์ โผนประเสริฐ | พ.ศ. 2562–2567 |  |
| 6 | นายรชา อารีพรรค | สิงหาคม พ.ศ. 2567–ปัจจุบัน |  |

## การทำงาน

ในปี พ.ศ. 2552 สถานกงสุลใหญ่เจนไนออกวีซ่าเกือบ 300 ฉบับต่อวัน ขณะที่สถานเอกอัครราชทูตในนิวเดลีอยู่ในอันดับต้น ๆ โดยดำเนินการวีซ่า 600 ฉบับต่อวัน สถานกงสุลใหญ่เจนไนมีส่วนสนับสนุนเกือบ 20 เปอร์เซ็นต์ของกระแสวีซ่าต่อปีมายังประเทศไทย

สถานกงสุลใหญ่ควบคุมศูนย์รับคำร้องขอวีซ่าที่ตั้งอยู่ในเมืองเจนไน ไฮเดอราบาด เบงคลูรู และโกจจิ โดยสถานกงสุลใหญ่เจนไนจะเป็นผู้ประเมินคำร้องขอวีซ่าทั้งหมด ในปี พ.ศ. 2554 ศูนย์ในเจนไนได้รับคำร้องขอวีซ่า 400 ถึง 600 คำร้องขอต่อวัน ในเดือนตุลาคม พ.ศ. 2565 สถานกงสุลได้ต่ออายุคำสั่งดำเนินการคำร้องขอวีซ่าทั่วอินเดียกับ วีเอฟเอสโกลบอล

## กิจกรรมทางสังคม

เมื่อวันที่ 11 ตุลาคม พ.ศ. 2553 สถานกงสุลใหญ่ได้บริจาคหนังสือชุดเกี่ยวกับประวัติศาสตร์วัฒนธรรม บุคคล ลำดับชั้นทางการเมือง สถานที่ และความสำคัญทางเศรษฐกิจของประเทศไทยให้แก่ห้องสมุด 100 ปี อันนา ที่ โคตตุร์ปุรัม

## ดูเพิ่ม

* สถานเอกอัครราชทูตไทย ณ กรุงนิวเดลี
* ความสัมพันธ์ไทย–อินเดีย
* คณะผู้แทนทางทูตในประเทศไทย

## อ้างอิง

## แหล่งข้อมูลอื่น

* Official website of the Royal Thai Consulate-General in Chennai
* Kingdom of Thailand Ministry of Foreign Affairs homepage
* List of Thai Embassies and Consulates
# ภาวะเสมอภาคของอำนาจซื้อ

จีดีพีต่อหัว (พีพีพี) ในปี ค.ศ. 2014
**ภาวะเสมอภาคของอำนาจซื้อ** (อังกฤษ: *purchasing power parity, PPP*) หรือ **ประสิทธิผลของเงิน** เป็นค่าค่าหนึ่งที่เกิดจากการประมาณทางเทคนิคโดยใช้ทฤษฎีเศรษฐศาสตร์เพื่อคำนวณหาระดับการบริโภคสินค้าและบริการในแต่ละประเทศ โดยใช้ราคาสินค้าและบริการในสหรัฐอเมริกาเป็นฐานในการคำนวณ และแสดงผลในสกุลเงินดอลลาร์สหรัฐ

## ในบริบทของจีดีพี

จีดีพีแบบความเสมอภาคของอำนาจซื้อ จะสะท้อนว่าประเทศนั้น ๆ ได้ผลิตสินค้าและบริการรวมกันมากน้อยแค่ไหนหากใช้ราคาสินค้าและบริการในสหรัฐอเมริกาเป็นฐานในการคำนวณ อาทิ ประเทศไทยผลิตน้ำตาลในหนึ่งปีได้หนึ่งแสนตัน การคำนวณแบบ PPP จะไม่สนว่าหนึ่งแสนตันนี้จะจำหน่ายในประเทศและส่งออกได้เงินเป็นจำนวนเงินเท่าไหร่ แต่เราจะสนว่าราคาน้ำตาลในสหรัฐอเมริกาเป็นเท่าไหร่แล้วจึงนำราคานั้นมาคำนวณมูลค่า ก็จะได้เป็น PPP จากภาคอุตสาหกรรมน้ำตาลของไทย

ดังนั้นจีดีพีแบบอำนาจซื้อจะสะท้อนอำนาจการบริโภคหรือชีวิตความเป็นอยู่ได้ดีกว่าจีดีพีแบบตัวเงิน ประเทศกำลังพัฒนา มักจะมีจีดีพี (พีพีพี) สูงกว่าจีดีพี (ตัวเงิน) อาทิ

ข้อมูลปี ค.ศ. 2014| ประเทศ | จีดีพีต่อหัว (ตัวเงิน) | จีดีพีต่อหัว (พีพีพี) | อัตราทด |
| --- | --- | --- | --- |
| อินเดีย | 1,630 ดอลลาร์สหรัฐ | 5,833 ดอลลาร์สหรัฐ | 3.58 |
| ไทย | 5,560 ดอลลาร์สหรัฐ | 14,660 ดอลลาร์สหรัฐ | 2.63 |
| แอฟริกาใต้ | 6,477 ดอลลาร์สหรัฐ | 13,046 ดอลลาร์สหรัฐ | 2.01 |
| สหรัฐอเมริกา | 54,598 ดอลลาร์สหรัฐ | 54,598 ดอลลาร์สหรัฐ | 1.00 |
| เดนมาร์ก | 60,634 ดอลลาร์สหรัฐ | 44,862 ดอลลาร์สหรัฐ | 0.74 |

จากข้อมูลข้างต้น จะพบว่า แอฟริกาใต้มีรายได้ตัวเงินต่อหัวสูงกว่าประเทศไทย แต่กลับมีอำนาจซื้อต่อหัวต่ำกว่าไทย ซึ่งสามารถสะท้อนได้ว่า "ในประเทศไทยสามารถใช้เงินในจำนวนที่น้อยกว่าเพื่อบริโภคสินค้าและบริการที่มากกว่าในประเทศแอฟริกาใต้" และเมื่อพิจารณาอัตราทดแล้ว (อำนาจซื้อต่อหัว/รายได้ตัวเงินต่อหัว) จะพบว่า ในบรรดาห้าประเทศนี้ ชาวอินเดียสามารถใช้เงินได้มีประสิทธิผลมากที่สุด (สินค้าและบริการมีราคาถูกที่สุด) ในขณะที่ชาวเดนมาร์กนั้นมีราคาสินค้าและบริการแพงที่สุด

## อ้างอิง
# การโจมตีโมโรในมาเลเซีย

**การโจมตีโมโรในมาเลเซีย** เป็นการก่อการร้าย โดย ชาว Moro จากทางตอนใต้ของฟิลิปปินส์ มาเลเซียตะวันออก ที่เริ่มขึ้นใน อังกฤษ ยุคอาณานิคม. พลเรือนเสียชีวิตจำนวนมากในช่วงเหตุการณ์เหล่านี้ก่อให้เกิด ความเชื่อมั่นต่อต้านชาวฟิลิปปินส์ ในหมู่ประชาชนชาวพื้นเมืองของรัฐซาบะฮ์โดยเฉพาะอย่างยิ่งหลังจากการโจมตีใน ค.ศ. 1985, 2000 และ 2013

## อ้างอิง
# การทุจริตในประเทศมาเลเซีย

จากการสำรวจสาธารณะในประเทศมาเลเซียโดยองค์กรเพื่อความโปร่งใสนานาชาติใน ค.ศ. 2013 ครัวเรือนที่สำรวจส่วนใหญ่รับรู้ว่าพรรคการเมืองของมาเลเซียมีการฉ้อราษฎร์บังหลวง หนึ่งในสี่ของครัวเรือนที่ถูกสำรวจมองว่าความพยายามของรัฐบาลในการต่อสู้กับการทุจริตนั้นไม่มีประสิทธิภาพ การฉ้อราษฎร์บังหลวงในประเทศมาเลเซียโดยทั่วไปเกี่ยวข้องกับความสัมพันธ์ทางการเมืองที่ยังคงมีบทบาทสำคัญในผลลัพธ์ของการประกวดราคาสาธารณะ

บรรดาผู้บริหารธุรกิจที่ได้รับการสำรวจในรายงานระดับความสามารถในการแข่งขันของโลกของสภาเศรษฐกิจโลก ค.ศ. 2013–2014 เปิดเผยว่าพฤติกรรมที่ผิดจรรยาบรรณของบริษัทต่าง ๆ ก่อให้เกิดข้อเสียเปรียบในการดำเนินธุรกิจในประเทศมาเลเซีย โดยบางครั้ง จะมีการมอบสัญญากับรัฐบาลให้แก่บริษัทที่มีความสัมพันธ์กันดี และนโยบายในการมอบรางวัลโครงการโครงสร้างพื้นฐานขนาดใหญ่ให้แก่บริษัทภูมิบุตรที่ได้รับการคัดเลือกโดยไม่มีการประกวดราคาแบบเปิดยังคงมีอยู่

ส่วนในเดือนกุมภาพันธ์ ค.ศ. 2016 มาเลเซียได้ปรากฏใน*ไทม์แมกกาซีน*โดยมีความโดดเด่นอย่างน่าสงสัยในการเป็นหนึ่งในห้าประเทศที่ถูกเน้นเรื่องอื้อฉาวเกี่ยวกับการฉ้อราษฎร์บังหลวง นิตยสารดังกล่าวเน้นไปที่เรื่องอื้อฉาวเบอร์ฮัดการพัฒนา 1มาเลเซีย (1MDB) และกการฉ้อราษฎร์บังหลวงของนายกรัฐมนตรี นาจิบ ราซัก

เมื่อวันที่ 28 กรกฎาคม ค.ศ. 2020 นาจิบถูกศาลสูงมาเลเซียตัดสินลงโทษในข้อหาการใช้อำนาจหน้าที่โดยมิชอบ, การฟอกเงิน และความผิดทางอาญาฐานละเมิดทรัสต์จำนวนเจ็ดกระทง ซึ่งเกี่ยวข้องกับเรื่องอื้อฉาวเบอร์ฮัดการพัฒนา 1มาเลเซีย โดยเขาถูกตัดสินจำคุก 12 ปี และปรับ 210 ล้านริงกิตมาเลเซีย

## ดูเพิ่ม

* เรื่องอื้อฉาวเบอร์ฮัดการพัฒนา 1มาเลเซีย
* วันต่อต้านการทุจริตสากล

## อ้างอิง

## แหล่งข้อมูลอื่น

* Malaysia Corruption Profile from the Business Anti-Corruption Portal
* Malaysia, One of the Most Corrupt Nations: Survey Shows
# ปากาตันฮาราปัน

| ปากาตันฮาราปัน  |
| --- |
|  |
| ชื่อมลายู | Pakatan Harapan ڤاكتن هارڤن |
| ชื่อจีน | 希望联盟 希望聯盟 |
| ชื่อทมิฬ | நம்பிக்கை கூட்டணி |
| ชื่อย่อ | PH |
| ประธาน | อันวาร์ อิบราฮิม |
| รองประธาน | * Anthony Loke Siew Fook
* โมฮามัด ซาบู
* เอวอน เบเนดิก
 |
| ก่อตั้ง | 22 กันยายน ค.ศ. 2015 (2015-09-22) |
| รับรองตามกฎหมาย | 16 พฤษภาคม ค.ศ. 2018 (2018-05-16) |
| ก่อนหน้า | พันธมิตรประชาชน |
| ที่ทำการ | * A-1-09 Merchant Square, Jalan Tropicana Selatan 1, 47410 เปอตาลิงจายา (เลขาธิการพรรคฯ และ PKR)
* กัวลาลัมเปอร์ (DAP และ AMANAH)
* เปอนัมปัง (UPKO)
 |
| หนังสือพิมพ์ | * **หนังสือพิมพ์: The Rocket
* RoketKini
* Suara Keadilan
* Media Harapan
* Harapan Daily
* Kenyalang Tribune
* Borneo Update
 |
| ฝ่ายนักเรียนนักศึกษา | Pakatan Harapan Student Movement |
| ฝ่ายเยาวชน | Pakatan Harapan Youth Movement |
| ฝ่ายสตรี | Pakatan Harapan Youth Movement |
| อุดมการณ์ | * **ส่วนใหญ่: เสรีนิยมทางสังคม
* ชาตินิยมพลเมือง
* Reformism
* พหุเชื้อชาติ

ขยาย
**ฝ่าย: ความเป็นธรรมทางสังคม พิพัฒนาการนิยม ประชาธิปไตยสังคมนิยม ประชาธิปไตยแบบอิสลาม นวยุคนิยมอิสลาม โลกิยนิยม ชาตินิยมฝ่ายซ้าย Regionalism ต่อต้านการทุจริต
 |
| จุดยืน | ซ้ายกลาง |
| สี |   แดงและ   ขาว |
| เดวันเนอการา | 7 / 70 |
| เดวันรักยัต | 82 / 222 |
| สภานิติบัญญัติของรัฐ | 198 / 607 |
| หัวหน้ารัฐมนตรีของรัฐ | 3 / 13 |
| เว็บไซต์ |
| pakatanharapan.my 2022 campaign website |
| ธงประจำพรรค |
|  |
| การเมืองมาเลเซีย รายชื่อพรรคการเมือง การเลือกตั้ง |

**ปากาตันฮาราปัน** (มลายู: *Pakatan Harapan* แปลว่า แนวร่วมแห่งความหวัง) พันธมิตรทางการเมืองที่ก่อตั้งเมื่อ ค.ศ. 2015 เกิดจากการจับมือกันระหว่างพรรคการเมืองฝ่ายซ้ายกับพรรคการเมืองสายกลาง นับเป็นพันธมิตรทางการเมืองที่มีขนาดใหญ่เป็นอันดับ 2 ของมาเลเซีย ได้ครองเสียงข้างมากในสภาผู้แทนราษฎรหลังจากมีชัยชนะเหนือบารีซันนาซีโยนัล และมาฮาดีร์ บิน โมฮามัด ประธานของพรรค ได้ดำรงตำแหน่งนายกรัฐมนตรีมาเลเซียตั้งแต่วันที่ 10 พฤษภาคม ค.ศ. 2018

## อ้างอิง